Narodna skupština
20131213

Prvo, mislim da, gospodine predsedavajući, kada se stvari kreću u okviru Poslovnika, morate ljude da pustite da govore, naročito kada govore ovako lepe stvari. Ono što je činjenica, nemojte da, gospodine Arsiću, odlazimo van teme, iz ove zaista nesrećne i neželjene situacije, pre svega kreirane ovakvim budžetom. Dakle, 5 inspektora veterine ste smenili. Haos ste napravili i Srbija je na putu da izgubi licencu ili kako se zove ta stvar za EU i izvoz mesa, tarifni broj, i to je istina i to je rezultat vaše vlasti. Za Rusiju smo već izgubili i za mleko, takođe. Četiri direktora ste smenili. To je istina. Imamo budžet, koji je pred nama, i u tom budžetu nema ništa oko razvoja, nema ništa oko zapošljavanja, nema ničega što se tiče napretka države, a vi o napretku pričate. Kada vas pitamo da u ovoj zemlji, osim ekonomskog sunovrata stvorili takvu atmosferu, atmosferu progona i straha, atmosferu napada i blaćenja ljudi, atmosferu u koju vi verujete, vašim tabloidima, atmosferu u kojem, i zato smo pitali - da li je tačno da se preuzimaju nadležnosti državnih organa? Pričate da su neki funkcioneri išli na letovanje. Moguće. Ja ne znam za to. Ali, znam neke funkcionere koji su za vreme bombardovanja dobili stanove od 2 ara u ovoj zemlji, gospodine Arsiću, dok smo mi išli na front. Evo, to je istina. Vi mislite da to neće niko zaboraviti. O tome se radi. Svaki put vas molim izvadite balvan iz svog oka, pre nego što pogledate trn u tuđem.